10 Μαρτίου

9 Μαρτίου | **10 Μαρτίου** | 11 Μαρτίου

----
Η **10η Μαρτίου** είναι η 69η ημέρα του έτους κατά το Γρηγοριανό ημερολόγιο (70η σε δίσεκτα έτη). Υπολείπονται 296 ημέρες.

## Γεγονότα
* 241 π.Χ. - Α΄ Καρχηδονιακός Πόλεμος: Οι Ρωμαίοι βυθίζουν τον στόλο της Καρχηδόνας στις Αιγάδες Νήσους, θέτοντας τέρμα στην πολεμική σύρραξη.
* 298 - Ο Ρωμαίος αυτοκράτορας Μαξιμιανός ολοκληρώνει την εκστρατεία του κατά των Βερβέρων στη Βόρεια Αφρική και εισέρχεται θριαμβευτικά στην Καρχηδόνα.
* 1629 - Ο Κάρολος Α΄ της Αγγλίας διαλύει το Κοινοβούλιο της Αγγλίας, ξεκινώντας μια ενδεκαετή περίοδο απολυταρχίας.
* 1762 - Ο Γάλλος Ουγενότος Ζαν Καλάς, ο οποίος καταδικάστηκε εσφαλμένα για τη δολοφονία του γιου του, πεθαίνει μετά από βασανιστήρια· Το γεγονός εμπνέει τον Βολταίρο να ξεκινήσει εκστρατεία για τη θρησκευτική ανοχή και τη νομοθετική μεταρρύθμιση.
* 1804 - Αγορά της Λουιζιάνας: Πραγματοποιείται στο Σαιντ Λούις η επίσημη τελετή μεταβίβασης της κυριότητας της περιοχής από τη Γαλλία στις Ηνωμένες Πολιτείες Αμερικής.
* 1848 - Η Γερουσία των ΗΠΑ επικυρώνει τη Συνθήκη Γουαδελούπης Χιντάλγκο, με την οποία τερματίζεται ο Αμερικανικό-Μεξικανικός πόλεμος. 
* 1876 - Ο Αλεξάντερ Γκράχαμ Μπελ πραγματοποιεί την πρώτη επιτυχημένη δοκιμή τηλεφώνου.
* 1896 - Εγκαινιάζεται η λειτουργία του Οδοντωτού Σιδηροδρόμου Διακοπτού - Καλαβρύτων.
* 1922 - Ο Μαχάτμα Γκάντι συλλαμβάνεται στην Ινδία με την κατηγορία της ανταρσίας· καταδικάζεται σε εξαετή φυλάκιση, αλλά αποφυλακίζεται δύο χρόνια αργότερα για να υποβληθεί σε επέμβαση σκωληκοειδίτιδας.
* 1925 - Ιδρύεται ο Ολυμπιακός Σύνδεσμος Φιλάθλων Πειραιώς. 
* 1933 - Ισχυρός σεισμός μεγέθους 6,4 βαθμών της κλίμακας Ρίχτερ πλήττει το Λονγκ Μπιτς της Καλιφόρνια, προκαλώντας τον θάνατο 115 ανθρώπων.
* 1933 - Ορκίζεται στην Αθήνα η κυβέρνηση του Παναγή Τσαλδάρη.
* 1944 - Το Εθνικό Απελευθερωτικό Μέτωπο ιδρύει την Πολιτική Επιτροπή Εθνικής Απελευθέρωσης.
* 1945 - Η αμερικανική πολεμική αεροπορία βομβαρδίζει το Τόκιο και η προκύπτουσα πυρκαγιά σκοτώνει πάνω από 100.000 ανθρώπους, κυρίως αμάχους.
* 1952 - Ο Φουλχένσιο Μπατίστα ηγείται επιτυχημένου πραξικοπήματος στην Κούβα και αυτοανακηρύσσεται «προσωρινός πρόεδρος».
* 1959 - Θιβετιανή εξέγερση: 300.000 Θιβετιανοί περιστοιχίζουν το παλάτι του Δαλάι Λάμα, φοβούμενοι απόπειρα απαγωγής του από τη Κίνα. 
* 1969 - Ο Τζέιμς Ερλ Ρέι δηλώνει ένοχος για τη δολοφονία του Μάρτιν Λούθερ Κινγκ στο Μέμφις (Τενεσί), ενώ αργότερα προσπαθεί ανεπιτυχώς να αναιρέσει την ομολογία του.
* 1977 - Αστρονόμοι ανακαλύπτουν τους δακτυλίους του πλανήτη Ουρανού.
* 1985 - Πεθαίνει ο Σοβιετικός ηγέτης Κονσταντίν Τσερνιένκο, τον οποίο διαδέχεται την επόμενη ημέρα ο Μιχαήλ Γκορμπατσόφ.
* 1990 - Στην Αϊτή, ο Προσπέρ Αβρίλ απομακρύνεται από την εξουσία, δεκαοκτώ μήνες μετά την κατάληψή της με πραξικόπημα.
* 2017 - Το Συνταγματικό Δικαστήριο της Νότιας Κορέας επικυρώνει ομόφωνα την καθαίρεση της προέδρου Παρκ Γκουν-χιέ, έπειτα από ένα εκτεταμένο πολιτικό σκάνδαλο.
* 2024 - Δίνει τέλος στη ζωή του ο 72χρονος καρκινοπαθής Γιάννης Τουρνάς, μη αντέχοντας τους πόνους ενώ περιμένει το φάρμακο για τη χημειοθεραπεία του, το οποίο βρίσκεται σε έλλειψη.

## Γεννήσεις
*1415 - Βασίλειος Β΄, μέγας πρίγκιπας της Μόσχας
*1452 - Φερδινάνδος Β΄, βασιλιάς της Αραγωνίας
*1503 - Φερδινάνδος Α΄, αυτοκράτορας της Αγίας Ρωμαϊκής Αυτοκρατορίας
*1527 - Αλφόνσος, λόρδος του Μοντέκιο
*1604 - Γιόχαν Ρούντολφ Γκλάουμπερ, Γερμανός χημικός
*1628 - Μαρτσέλο Μαλπίγκι, Ιταλός ιατρός
*1682 - Γουλιέλμος Η΄, λάντγκραβος της Έσσης-Κάσσελ
*1787 - Ουίλιαμ Έτυ, Άγγλος ζωγράφος
*1845 - Αλέξανδρος Γ΄, τσάρος της Ρωσίας
*1867 - Εκτόρ Γκιμάρ, Γάλλος αρχιτέκτονας και σχεδιαστής
*1900 - Παντελής Πουλιόπουλος, Έλληνας πολιτικός
*1905 - Ρίτσαρντ Χάιντεν, Άγγλος ηθοποιός
*1915 - Χάρι Μπερτόια, Ιταλός καλλιτέχνης
*1920 - Μπορίς Βιάν, Γάλλος συγγραφέας και μουσικός
*1937 - Μέτσο Τζεμαλή, Έλληνας μουφτής
*1938 - Ιερώνυμος Β΄, Αρχιεπίσκοπος Αθηνών και πάσης Ελλάδος
*1939 - Ιρίνα Πρες, Σοβιετική αθλήτρια
*1940 - Τσακ Νόρις, Αμερικανός ηθοποιός
*1952 - Μόργκαν Τσβανγκιράι, πρωθυπουργός της Ζιμπάμπουε
*1957 - Οσάμα μπιν Λάντεν, Σαουδάραβας τρομοκράτης
*1957 - Χανς Πέτερ Φρίντριχ, Γερμανός πολιτικός
*1958 - Σάρον Στόουν, Αμερικανίδα ηθοποιός
*1964 - Εδουάρδος, Κόμης του Ουέσσεξ
*1969 - Νάσος Γαλακτερός, Έλληνας καλαθοσφαιριστής
*1972 - Timbaland, Αμερικανός ράπερ
*1973 - Εύα Χερτζίγκοβα, Τσέχα ηθοποιός και μοντέλο
*1977 - Ρόμπιν Θικ, Αμερικανός τραγουδιστής
*1981 - Σαμουέλ Ετό, Καμερουνέζος ποδοσφαιριστής
*1981 - Ευθύμης Κουλουχέρης, Έλληνας ποδοσφαιριστής
*1984 - Νίκος Αραμπατζής, Έλληνας ποδοσφαιριστής
*1985 - Πάνος Βλάχος, Έλληνας ηθοποιός 
*1987 - Κώστας Δουβαλίδης, Έλληνας αθλητής
*1988 - Ιβάν Ράκιτιτς, Κροάτης ποδοσφαιριστής

## Θάνατοι
*483 - Πάπας Σιμπλίκιος
*1826 - Ιωάννης ΣΤ΄, βασιλιάς της Πορτογαλίας
*1832 - Μούτσιο Κλεμέντι, Ιταλός συνθέτης
*1855 - Κάρλος Μαρία κόμης της Μολίνα, πρίγκιπας της Ισπανίας
*1861 - Ταράς Σεβτσένκο, Ουκρανός ποιητής
*1927 - Σπυρίδων Δεβιάζης, Έλληνας ιστορικός
*1937 - Γιεβγκένι Ζαμιάτιν, Ρώσος συγγραφέας
*1940 - Μιχαήλ Μπουλγκάκοφ, Ρώσος συγγραφέας
*1966 - Φριτς Φρέντερικ Ζερνίκε, Ολλανδός φυσικός
*1967 - Γιώργος Μπάτης, Έλληνας συνθέτης
*1970 - Βασίλης Αυλωνίτης, Έλληνας ηθοποιός
*1970 - Κωνσταντίνος Βοβολίνης, Έλληνας δημοσιογράφος και πολιτικός
*1973 - Τάκης Γεωργίου, Έλληνας δημοσιογράφος και πολιτικός
*1976 - Δημήτριος Μπαμπάκος, Έλληνας νομικός και πολιτικός
*1981 - Δημήτριος Μακρής, Έλληνας πολιτικός
*1983 - Κώστας Κροντηράς, Έλληνας συγγραφέας και σκηνοθέτης
*1985 - Κονσταντίν Τσερνιένκο, Σοβιετικός πολιτικός
*1986 - Ρέι Μιλάντ, Ουαλός ηθοποιός
*1988 - Φαμ Χουνγκ, Βιετναμέζος πολιτικός
*1992 - Γιώργος Ζαμπέτας, Έλληνας συνθέτης
*1997 - Ζήσης Σκάρος, Έλληνας λογοτέχνης
*2000 - Ανδρέας Γαζής, Έλληνας νομικός
*2004 - Ρένος Αποστολίδης, Έλληνας συγγραφέας
*2007 - Έρνι Λαντ, Αμερικανός παλαιστής
*2008 - Μιχάλης Ζαμπέτας, Έλληνας συνθέτης
*2008 - Βαγγέλης Καζάν, Έλληνας ηθοποιός
*2012 - Νίκος Δαδινόπουλος, Έλληνας ηθοποιός
*2012 - Δόμνα Σαμίου, Ελληνίδα τραγουδίστρια
*2016 - Κώστας Κουτσομύτης, Έλληνας σκηνοθέτης
*2025 - Καίτη Κωνσταντίνου, Ελληνίδα ηθοποιός
*2026 - Γιώργος Πανουσόπουλος, Έλληνας σκηνοθέτης και κινηματογραφιστής
*2026 - Γιώργος Μαρίνος, Έλληνας ηθοποιός, τραγουδιστής και διασκεδαστής

## Αργίες και εορτές
### [[Ορθόδοξη Εκκλησία]]

Κατηγορία:Ημέρες του έτους